കൊടുമുടിയേറി ഫഹദ് ബദര് ദോഹ: ചൈന പാക് അതിര്ത്തിയിലെ കാരകോറം മലനിരകളിലെ ബ്രാഡ് പീക് കൊടുമുടി കീഴടക്കി ഖത്തറിന്െറ പര്വതാരോഹകന് ഫഹദ് അബ്ദുറഹ്മാന് ബദര്. സമുദ്ര നിരപ്പില് നിന്നും 8047 മീറ്റര് ഉയരത്തില് മഞ്ഞുവിരിച്ച് നില്ക്കുന്ന ലോകത്തിലെ ഉയരമേറിയ കൊടുമുടികളിലൊന്നായ ബ്രോഡ് പീക്കില് മാസങ്ങള് പിന്നിട്ട ദൗത്യത്തിനൊടുവിലാണ് ഫഹദ് അബ്ദുല് റഹ്മാന് ഖത്തറിന്െറ പതാക നാട്ടിയത്. ലോകത്തില് ഉയരത്തില് 12ാം സ്ഥാനത്താണ് ഏറെ അപകടം പതിയിരിക്കുന്ന ബ്രോഡ് പീക് കൊടുമുടി. ഹിമാലന് പര്വത നിരയുടെ ഭാഗമായ നേപ്പാളിലെ അമ ദബ്ലം കൊടുമുടി കീഴടക്കിക്കൊണ്ടായിരുന്നു ഈ വര്ഷം ജനുവരിയില് ഫഹദിന്െറ പര്വതാരോഹണത്തിന്െറ തുടക്കം. 6812 മീറ്റര് ഉയരെയുള്ള കൊടുമുടിയാണ് അമ ദബ്ലം. വിജയകരമായി ഈ പര്വതാരോഹണത്തിന്െറ ആത്മവിശ്വാസവുമായാണ് അദ്ദേഹം, പാക്ചൈന അതിര്ത്തിയിലെ കാരകോറം മലകള്ക്കു മുകളിലെത്തിയത്. ഇതോടെ, 8000 മീറ്ററിന് മുകളിലുള്ള മൂന്ന് കൊടുമുടികള് ഫഹദ് കാല്കീഴിലാക്കിക്കഴിഞ്ഞു. ലോകത്തെ ഏറ്റവും ഉയരം കൂടിയ മൗണ്ട് എവറസ്റ്റ്, ഉയരത്തില് നാലാമതുള്ള ലോത്സെ എന്നിവയാണ് ഇതിനകം കീഴടക്കിയത്.അറബ് മണ്ണില് നിന്നും ഈ നേട്ടം സ്വന്തമാക്കിയ പര്വതാരോഹകര് വിരലില് എണ്ണാവുന്നവര് മാത്രമാണുള്ളത്.ഏറ്റവും ദുര്ഘടവും, എന്നാല് ആസ്വാദ്യകരവുമായിരുന്നു ബ്രോഡ് പീകിലേക്കുള്ള യാത്ര. യാത്രക്കിടയില് ഏറെ ദുരിതങ്ങളും വെല്ലുവിളികളും ഉണ്ടായപ്പോഴും ലക്ഷ്യം നേടിയെടുക്കുകമാത്രമായിരുന്നു മനസ്സില്. ഏറ്റവും ഉയരത്തില് ഖത്തറിന് ദേശീയ പതാക സ്ഥാപിക്കുകയെന്ന ലക്ഷ്യം എനിക്ക് ആവേശമായി. ഓരോ ഇഞ്ച് ചുവടിലും ഈ സ്വപ്നമായിരുന്നു കരുത്തായത്. മുന് അനുഭവങ്ങളേക്കാള് ഏറെ വെല്ലുവിളി നിറഞ്ഞതായിരുന്നു ഈ ദൗത്യം. മഞ്ഞുവീഴ്ചയും കൂടുതല് ഉള്പ്രദേശമായതും മറ്റുകൊടുമുടികളേക്കാള് വിസ്തൃതിയേറിയതുമെല്ലാം പരീക്ഷണമായി. ദൈവത്തിനു സ്തുതി. ഞാന് ലക്ഷ്യം നേടിയിരിക്കുന്നു പര്വതം കീഴടക്കിക്കൊണ്ടുള്ള ചിത്രം പങ്കുവെച്ച് ഫഹദ് ബദര് പറഞ്ഞു.യാത്രക്കിടെ ഇദ്ദേഹത്തിന് പരിക്കും പറ്റി. മഞ്ഞുകൊണ്ടുണ്ടാവുന്ന ശരീരവീക്കം കാരണം പ്രയാസം അനുഭവപ്പെടുകയും ചെയ്തു. ഓക്സിജന്െറ കുറവു കാരണം 7800 മീറ്റര് ഉയരത്തില് ഒരു രാത്രി മുഴുവന് ചെലവഴിക്കേണ്ടിവരും വന്നു. ശേഷം ബേസ് ക്യാമ്ബിലെ സൈനിക ആശുപത്രിയില് നിന്ന് ചികിത്സതേടിയാണ് വീണ്ടും മുന്നോട്ടുപോയത്.40കാരനായ ഫഹദ് ഖത്തറില് മുതിര്ന്ന ബാങ്ക് ഉദ്യോഗസ്ഥന് കൂടിയാണ്.